काठमाडौं । नेकपा एमालेका अध्यक्ष केपी ओलीले अब कसैले कसैलाई तँ यति वर्ष सरकार चला भनेर भन्ने दिन सकिएको बताएका छन् ।
एमाले उपाध्यक्ष वामदेव गौतमद्वारा लिखित पुस्तक विमोचन कार्यक्रममा बोल्दै शनिबार राष्ट्रियसभा गृहमा ओलीले भने– ‘वामपन्थीहरुलाई जनताले जिताईसकेपछि हाम्रो सभ्य र दिगो सरकार बन्छ । विकास निर्माणका कार्यले धेरै अग्रता लिन्छ । कसैले क्याङक्याङ कुङकुङ गरेर रोकिनेवाला छैन । अब नेपाल अगाडि बढ्छ बढ्छ ।’
अहिले पनि वाम गठबन्धनलाई बिथोल्न र अस्थिरता निम्त्याउन धेरै प्रयास भइरहेको भए पनि अब कसैको केही नलाग्ने र वाम गठबन्धनको सरकार बनेरै छाड्ने ओलीले बताए । माओवादी र एमालेवीचको पार्टी एकतालाई कसैले बिथोल्न नसक्ने ओलीले बताए ।
उनले वामपन्थीले स्पष्ट बहुमत प्राप्त गरेकाले अव लामो समय सरकार पनि वामपन्थीले चलाउने बताएका छन् । अध्यक्ष ओलीले बाहिरी रुपमा वामपन्थीहरु लोकतन्त्रवादी पार्टी होईनन् भनेर भईरहेका खाससुस टिप्पणीलाई केन्द्रित गर्दै भने –‘हामीले लोकतन्त्रको लडाँई लामो समयदेखि गर्दै आएकाले आज लोकतन्त्र प्राप्त भएको छ । यदि हामीले नलडेका भए ,कसरी जनताले तानशाही प्रवृत्तिबाट छुटकारा पाउँथे ? अस्थिरतातर्फ लान खोज्ने शक्तिहरु नै हुन् ,हामीलाई लोकतान्त्रिक पार्टी होईनन् भन्ने । अब तिनका प्रयासहरु पूर्ण रुपमा असफल हुन्छन, म साथीहरुलाई ढुक्क हुन आग्रह गर्न चाहन्छु ।’
उनले एमाले उपाध्यक्ष वामदेव गौतमले सहि समयमा अग्रगामी कार्यक्रम र आर्थिक नीति निर्माणमा काम लाग्ने पुस्तक प्रकाशन गरेकोमा पनि धन्यवाद दिए ।
एमालेले टुंगो लगायो मन्त्रीको नाम, अर्थमा ईश्वर, परराष्ट्रमा प्रदिप र संघीयमा लालबाबु ! हेर्नुहोस् पूरा विवरण :
अर्घाखाँची महोत्सवमा ढुंगामुढा, ऊर्जामन्त्रीलाई प्रहरीले जोगायो ,भाषणै नगरी फर्किए ऊर्जामन्त्री, दुई घाइते
वाम गठबन्धनको सरकार बन्ने भएसँगै भारतीय प्रधानमन्त्री मोदीको यस्तो ‘सरप्राईज’, हालसम्मकै नयाँ परम्परा बस्ने
सेतो सूर्य अनलाईन समाचारमूलक अनलाईन पत्रिका हो । यसमा हामीले ताजा खोजमूलक समाचार, विचार, विश्लेषण र अन्तर्वार्ता लगायतका विषयमा सम्प्रेषण गर्ने गरेका छौं । हामीले राष्ट्रियता, लोकतन्त्र, नागरिक अधिकार, सुशासन र प्रेस स्वतन्त्रताका विषयमा दह्रो गरि विषयवस्तु उठाउने प्रयास गर्ने छौं । तपाईको आलोचनात्मक सुझाव हाम्रा लागी सधै ग्रह्य हुनेछ । हामीलाई पछ्याउनुभएकोमा धन्यवाद । हामीबाट थप पढ्न तल क्लिक गर्नुहोला।